Liyue

## Liyue (ejtsd: Lijúe)

...Végül, aláírja a szerződést, mely véget vet az összes szerződésnek.

Teyvat nagyjából közepén található Liyue,  a szerződések a kereskedelem országa, ahol a pénz mindenható és minden megvehető általa.

## Területi egységei

* Kékvíz síkság (Bishui Plains)
* Fényes-homok peremvidék (Lisha)
* Jáde erdő (Minlin)
* Jáde vidék (Qiongji Estuary)
* Felhőtenger (Sea of Clouds)
* A Szakadék (The Chasm)
* A Szakadék földalatti bányái (The Chasm: Underground Mines)

## Vezető(k)

### Rex Lapis

Ő a geo arkhón, az egyezmények istene. Több néven ismert: a Morax-ot a kívülállók használják, még Rex Lapis-nak csakis a hívői és a tisztelői hívják.

Ő a legidősebb arkhón mindközül, és Barbatoson kívül az egyetlen, aki az arkhón háború óta sikeresen megtartotta titulusát.

### Liyue Qixing (ejtsd: Lijúe Csísing) avagy Liyue Hét Csillaga

7 kiváltságos kereskedő és üzleti vezető, aki Liyue földje fölött kormányzik.

A 2000 éve alapított kormány feladata a törvények betartása, a nép békéjének, jólétének őrzése, és a fesztiválok, ünnepélyek megszervezése. A Civil Ügyek Minisztériuma és a Katonaság is nekik jelent.

## Látványosságok, helyszínek

### Liyue kikötő

A szerződések városa, a kulináris sokszínűség paradicsoma, és a hazárdőrök otthona! A kontinens leggazdagabb nemzetének fővárosa egy grandiózus kikötő város, melyet maga Geo arkhón épített.

Az ország elsőszámú kereskedelmi központja, ahova tucatnyi üzletkötő utazik napi szinten. Szárazföldön is, ám főleg vízen népszerű célpont.

A nagy üzletek nyílbeütéséhez elengedhetetlen a szerződés kötés. Emiatt az itteni akadémiáról sokan jogra specializálódnak, csakhogy megszedjék magukat. Az egyezmények városában nem is olyan meglepő, hogy a lakosság szinte babonásan hisz a papír mindenhatóságában. Ezért is fontos elolvasni az apró betűs rész: Amihez egyszer a nevedet adtad, többé ki nem kecmeregsz a felelőssége alól.

Ezt a kufárok is jól tudják. Mézes-mázos szavakkal fűzik meg a gyanútlan turistákat, hogy olyat sózzanak a nyakába, amit az elején tagadt, hogy valaha szüksége lenne rá. Nem árt óvni a pénztárcád, különben könnyen hoppon maradsz.

És ha már pénz. A zsúfolt, folyton zajongó utcákon nem csak az árusok akarnak rászedni. Fogadástétel, kártyajátékok, vagy épp teázónak álcázott szerencseházak; nem lehet tudni, mibe fut bele az ember.

Liyuének azonban van egy másik arca is, amiről eddig nem esett szó.

### Qingce falu (ejtsd: Csingsze)

Liyue északi hegységeibe rejtett drágakő. Egy apró, békés falucska. Tiszta vízű folyók szabdalják a színes Zománc Liliom teraszokat. Függőhidak és bambuszoktól árnyékos ösvények vezetnek fel a faluig.

A nyugodt életvitel gondolata a legtöbb tizenévest és fiatal felnőttet elűzte. Ahogy a fiatalok fejvesztve menekültek az "ingerszegény" környezetből, úgy kutatta fel nyugalom után sóvárogva az idősebb korosztály a helyet. Manapság inkább ők és unokáik lakják.

### Wangshu Vendéglő (ejtsd:Vángsú)

Mérföldekről szembetűnik a síkságok közepedte magasodó monumentális építmény. Liyue közepén helyezkedik el, mintegy kapocsként a nyüzsgő főváros és csendes falucska között.

Régen, egy jól védhető magaslati pontként funkcionált, mely jó rálátást biztosít a lehetséges veszélyek felmérésére. Manapság azonban, az óriási fába épített fogadó elsősorban megfáradt utazók és kereskedők elszállásolásával, és megvendégelésével foglalkozik.

## Béke- és rendfenntartás

### Adepti (ejtsd:adeptáj)

Hoszú életű, misztikus lények, akik akár látomás nélkül is képesek az elemek manipulálására, illetve úgynevezett adeptal energiával is rendelkeznek, ami olyan emberfeletti képességeket tesz lehetővé, mint az alak változtatás, saját, belső birodalom(realm) létrehozása, és még sok más. Az adepti egyetlen tagját adeptusnak(ejtsd:adeptusz) hívják.

Legtöbbjük egyezményt kötött a fő adaptussal, ezáltal vezetőjükkel, magával Morax-szal. Ebben megfogadták, hogy legfontosabb küldetésük Liyue védelmezése és segítése lesz.

A szorult helyzetben lévők a hegyekben keresik áldásukat fohászuk útján.

A legkülönfélébb alakban jelenhetnek meg. A fenséges darumadártól, az ártatlan idős hölgyig szinte bármi. Néhányan a hegyekben keresnek nyugodalmat, és lesújtanak az őket megzavaró halandóra. Az emberközpontúbbak Liyuén, vagy más településen rejtőzködnek, tengetik a napjaikat, vagy az emberek szolgálatába állnak.

### Yaksha

Ahogy Mondstadtban a Négy Szél, úgy Liyueben öt Yaksha vigyázott a nemzetre. Morax teremtette őket, hogy természetfeletti erőkkel felruházva védelmezzék az embereket a gonoszság megannyi formájától. Ám ezért a hatalomért nagy árat fizettek: Karmájuk folyamatosan kísértette őket. Ezért sem mutatkoztak szinte soha az emberek előtt; az egyszerű halandót percek alatt legyengíti és megbetegíti az a szörnyűséggel teli aura, ami árad belőlük.

Csupán egyetlen maradt életben a mai napig: Xiao, aki Anemo látomással megáldva, hűségét megtartotta Morax felé.

### Millelith

Liyue katonai ereje. Tagjai nagyrészt egyszerű halandókból állnak, mégsem lebecsülendőek. A legfontosabb katonai és civil létesítményeket őrzéséért ugyanis ők a felelősek. Híresen jól bánnak lándzsáikkal. A csatatéren szívósak, bátrak és lojálisak. A legtöbb Liyueben masírozik a lakosság védelmének érdekében, ám nem keveset találhatunk pusztaságokon, vagy hegyek közt megbújó előőrsökön szolgálatot teljesíteni.

## Hagyományok, ünnepségek

Bár az emberek szűkmarkúak, és az alvilág is benőtte magát, nem kell kétségbe esni. A civilek többsége barátságos, istenfélő, és pedáns. Több ünnepük is Moraxhoz, illetve az adeptihoz köthető. Ilyen a Lámpás- és a Holdüldöző fesztivál.

### Lámpás fesztivál

A legnagyobb mulatság Liyuében. Az öt napon át tartó ünnepség minden év első holdtöltekor kezdődik. Az önfeláldozó katonák és rettenthetetlen hősök emlékezetére lámpások százait engedik a magasba. Finom ételekkel illata árad a levegőben. A lakosságot gyermek játékok, opera előadások és tüzijátékok szórakoztatják. Ne felejtsd el kívánsággal teli lámpásodat a levegőbe engedni, hogy teljesüljenek vágyaid!

### Leszállás rítusa

Az évente tartott rituálé folyamán, a Geo arkhón sárkány-csi-lin formájában leszáll népe közé, hogy útmutatót adjon az elkövetkezendő év cselekedeteiről. A Hét Csillag felelőssége ezeket pontosan véghezvitelüket vezérelnie, felügyelnie, illetve az ott elhangzottak végrehajtása.

Kevesebb, mint három hónap maradt a következőig. Nagy látványosságnak számít, szóval ha nem akarsz lemaradni róla, érdemes időben elkezdeni tervezni, készülődni.

## Mesterségek

### Konyaművészet

Megéheztél? Liyue szakácstudománya világhírű és nem véletlenül! Éttermek sokasága kapkod utánad, hogy belekóstolhass fűszeres, vagy édes, kellemes, szerény vagy flancos, ízektől hemzsegő gourmet finomságaikba. Egyetlen hátulütő, hogy a kifogástalan szolgáltatásnak megvan a maga borsos ára.

Azért még nincs minden veszve. Vannak helyi étkezdék, családi vállalkozások, amelyek kifejezetten az egyszerű polgár pénztárcájához igazodnak, és nem a minőség rovására.

### Bányászat

A Szakadék Liyue fő bányája. A veszedelmes bányarendszer mélyéről Teyvat legkiválóbb érceit kerítik felszínre. Az elmúlt időkben azonban ideiglenesen az ottani munkálatokat beszüntetésére kényszerültek, ismeretlen okokból.

Sok bányász vált munkanélkülivé, akik csavargónak vagy szélhámosnak, álltak saját vagy családjuk megélhetésének biztosításaképp. Lehet, egy nap egy olyan kincshalmozó, vagy kalóz rabol majd ki, aki nemrég még tisztes csákányforgatásból kereste a napi betevőjét...